CELEX: 
Language: lt
Date: 2021-10-21 00:00:00
Title: KOMISIJOS DELEGUOTASIS REGLAMENTAS (ES) …/... kuriuo Europos Parlamento ir Tarybos reglamentas (ES) 2017/625 papildomas taisyklėmis, reglamentuojančiomis atvejus ir sąlygas, kuriais ekologiškiems produktams ir perėjimo prie ekologinės gamybos laikotarpio produktams netaikoma oficiali kontrolė pasienio kontrolės postuose, ir vietą, kurioje vykdoma tokių produktų oficiali kontrolė, ir kuriuo iš dalies keičiami Komisijos deleguotieji reglamentai (ES) 2019/2123 ir (ES) 2019/2124

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Europos Parlamento ir Tarybos reglamentu (ES) 2018/848
                  1
                nustatyti ekologinės gamybos principai ir taisyklės, kuriomis reglamentuojama ekologinė gamyba, susijęs sertifikavimas ir nuorodų į ekologinę gamybą naudojimas ženklinant ir reklamuojant produktus, produktų, kurie skirti pateikti Sąjungos rinkai kaip ekologiški produktai arba perėjimo prie ekologinės gamybos laikotarpio produktai, importo į Sąjungą sąlygos ir priemonės, taip pat kontrolę reglamentuojančios taisyklės, papildančios Europos Parlamento ir Tarybos reglamente (ES) 2017/625
                  2
                dėl oficialios kontrolės (Oficialios kontrolės reglamentas) nustatytas taisykles. 
            
            
               Pagal Reglamento (ES) 2018/848 45 straipsnio 5 dalį atitiktis tame reglamente nurodytų ekologiškų produktų ir perėjimo prie ekologinės gamybos laikotarpio produktų importo sąlygoms ir priemonėms turi būti nustatyta pasienio kontrolės postuose pagal Reglamento (ES) 2017/625 47 straipsnio 1 dalį. 
            
            
               Reglamentu (ES) 2017/625 nustatyta oficialios kontrolės ir kitos oficialios veiklos, skirtos patikrinti, ar tinkamai taikomi Sąjungos žemės ūkio maisto produktų grandinės teisės aktai, sistema. Ji apima iš trečiųjų šalių į Sąjungą įvežamų gyvūnų ir prekių oficialią kontrolę. 
            
            
               Reglamento (ES) 2017/625 47 straipsnio 1 dalyje nurodytos gyvūnų ir prekių, kurių oficialią kontrolę kompetentingos institucijos turi vykdyti pirmojo įvežimo į Sąjungą pasienio kontrolės postuose, kategorijos. Reglamento (ES) 2018/848 45 straipsnio 5 dalyje nurodyti ekologiški ir perėjimo prie ekologinės gamybos laikotarpio produktai priskiriami gyvūnų ir prekių kategorijoms, nurodytoms Reglamento (ES) 2017/625 47 straipsnio 1 dalies f punkte. 
            
            
               Reglamento (ES) 2017/625 48 straipsnio h punkte nustatyta, kad į Sąjungą įvežamiems tam tikrų kategorijų gyvūnams ir prekėms, kurie kelia nedidelę riziką arba nekelia konkrečios rizikos, gali būti netaikoma oficiali kontrolė pasienio kontrolės postuose. Pagal Reglamento (ES) 2017/625 77 straipsnio 1 dalies k punktą deleguotaisiais aktais gali būti nustatyta konkrečios oficialios kontrolės tvarka, taikoma tiems gyvūnams ir prekėms, kuriems netaikoma oficiali kontrolė pasienio kontrolės postuose.
            
            
               Komisijos deleguotajame reglamente (ES) 2019/2123
                  3
                nustatytos taisyklės, taikomos tais atvejais ir sąlygomis, kuriomis kompetentingos institucijos kontrolės punkte, kuris nėra pasienio kontrolės postas, gali atlikti tam tikrų negyvūninių maisto produktų ir pašarų siuntų tapatumo ir fizinius patikrinimus, taikant priemones, numatytas Reglamento (ES) 2017/625 47 straipsnio 1 dalies d, e ir f punktuose nurodytuose aktuose, ir tam tikrų augalų, augalinių produktų ir kitų objektų siuntų tapatumo ir fizinius patikrinimus, ir taisyklės, taikomos tais atvejais ir sąlygomis, kuriomis kompetentingos institucijos gali atlikti augalų, augalinių produktų ir kitų objektų, nurodytų Europos Parlamento ir Tarybos reglamento (ES) 2016/2031
                  4
                72 straipsnio 1 dalyje ir 74 straipsnio 1 dalyje, dokumentų patikrinimus toliau nuo pasienio kontrolės postų esančiose vietose. 
            
            
               Komisijos deleguotajame reglamente (ES) 2019/2124
                  5
                nustatytos taisyklės, kuriomis nustatomi atvejai ir sąlygos, kuriais kompetentingos institucijos pasienio kontrolės postuose gali leisti toliau vežti į galutinės paskirties vietą Sąjungoje, dar negavus laboratorinių analizių ir tyrimų rezultatų, tam tikrų augalų, augalinių produktų ir kitų objektų, taip pat negyvūninių maisto produktų ir pašarų, kuriems taikomos priemonės, nustatytos Reglamento (ES) 2017/625 47 straipsnio 1 dalies d, e ir f punktuose nurodytuose aktuose, siuntas. 
            
            
               Šio reglamento tikslas – nustatyti atvejus ir sąlygas, kuriais iš trečiųjų šalių į Sąjungą įvežamiems ekologiškiems produktams ir perėjimo prie ekologinės gamybos laikotarpio produktams, kurie kelia nedidelę riziką arba nekelia konkrečios rizikos žmonių, gyvūnų ar augalų sveikatai, gyvūnų gerovei arba aplinkai, netaikoma oficiali kontrolė pasienio kontrolės postuose, taip pat taisykles, reglamentuojančias kurioje vietoje turėtų būti vykdoma tokių produktų, kuriems taikoma išimtis, oficiali kontrolė.
            
            
               Šiuo reglamentu taip pat iš dalies keičiami deleguotieji reglamentai (ES) 2019/2123 ir (ES) 2019/2124. Šiais pakeitimais užtikrinama, kad reglamentai (ES) 2019/2123 ir (ES) 2019/2124 būtų taikomi augalams, augaliniams produktams ir kitiems objektams, kurie šiuo metu patenka į jų taikymo sritį, įskaitant atvejus, kai tokios prekės yra ekologiški produktai arba perėjimo prie ekologinės gamybos laikotarpio produktai, kuriems pasienio kontrolės postuose taikoma oficiali kontrolė pagal Reglamento (ES) 2018/848 45 straipsnio 5 dalį. 
            
            
               2.KONSULTACIJOS PRIEŠ PRIIMANT AKTĄ
            
            
               Keliskart konsultuotasi su Komisijos oficialios kontrolės ekspertų grupe (E00911) ir surengta keletas susitikimų su atitinkamais suinteresuotaisiais subjektais. 
            
            
               Poveikio vertinimas nebuvo atliktas, nes manoma, kad šis reglamentas neturės jokio reikšmingo poveikio. Šis reglamentas grindžiamas Reglamento (ES) 2017/625 48 straipsnio h punkte jau numatyta galimybe pasienio kontrolės postuose netaikyti oficialios kontrolės tų kategorijų gyvūnams ir prekėms, kurie kelia nedidelę riziką arba nekelia konkrečios rizikos žmonių, gyvūnų ar augalų sveikatai, gyvūnų gerovei arba aplinkai;
            
            
               suteikus visuomenei galimybę Komisijos svetainėje (
               
                  https://ec.europa.eu/info/law/better-regulation/have-your-say_lt
               
               ) pareikšti nuomonę dėl deleguotojo reglamento projekto, gauta viena NVO pastaba ir kelios valdžios institucijos pastabos. NVO pastaboje buvo teigiama, kad turi būti paaiškinta kiekvienos atitinkamos ES nepriklausančios šalies taikoma ekologiško produkto sąvoka ir kad ekologinio produkto tikrumui patvirtinti šalia kilmės šalies ekologinio ženklo taip pat turi būti pateiktas ES ženklas. Šiuo atžvilgiu, kad importuotas produktas ES būtų parduodamas ir ženklinamas kaip ekologiškas, būtina, kad kontrolės institucijos patvirtintų, jog į ES importuotiems produktams buvo taikomos tos pačios gamybos taisyklės kaip tos, kurios taikomos ES;
            
            
               valstybės narės kompetentinga institucija išreiškė susirūpinimą dėl deleguotojo reglamento projekto poveikio tos valstybės narės biudžetui ir kontrolės veiklos organizavimui, nes, atsižvelgdama į Reglamento (ES) 2018/848 45 straipsnio 5 dalį, ji tikėjosi, kad ekologiškų produktų importo kontrolės veikla bus vykdoma pirmojo atvykimo į ES pasienio kontrolės postuose ir dėl to jos teritorijoje oficialios kontrolės sumažės. Todėl ji ėmėsi priemonių, kad į pensiją išeiti turintys darbuotojai nebūtų pakeisti naujais. Tačiau Komisija apie savo ketinimą pasienio kontrolės postuose netaikyti oficialios kontrolės tam tikriems ekologiškiems produktams valstybes nares informavo dar 2021 m. vasario mėn., taigi jos turėjo pakankamai laiko tinkamai organizuoti susijusią oficialią kontrolę; 
            
            
               be to, ta kompetentinga institucija išreiškė teisinį susirūpinimą dėl galimybės pagal reglamentus (ES) 2018/848 ir (ES) 2017/625 tam tikrų kategorijų ekologiškiems ir perėjimo prie ekologinės gamybos laikotarpio produktams netaikyti oficialios kontrolės pasienio kontrolės postuose. Šiuo atžvilgiu minėtos išimties taikymo priežastys nurodytos deleguotojo reglamento projekto 1–3 konstatuojamosiose dalyse. Visų pirma pagal Reglamento (ES) 2017/625 48 straipsnio h punktą Komisijai suteikiami įgaliojimai to reglamento 47 straipsnio netaikyti tam tikrų kategorijų gyvūnams ar prekėms, kurie kelia nedidelę riziką arba nekelia konkrečios rizikos. Reglamento (ES) 2017/625 3 straipsnio 24 punkte sąvoka „rizika“ apibrėžiama nurodant nepageidaujamą poveikį sveikatai, gyvūnų gerovei ir aplinkai, bet ne maisto kokybei. Į Sąjungą įvežami ekologiški produktai ir perėjimo prie ekologinės gamybos laikotarpio produktai gali būti laikomi keliančiais nedidelę riziką arba nekeliančiais konkrečios rizikos žmonių, gyvūnų ar augalų sveikatai, gyvūnų gerovei arba aplinkai, jei jie nepriskiriami prie tų kategorijų, kurioms priklausantiems gyvūnams ir prekėms taikoma oficiali kontrolė pasienio kontrolės postuose pagal Reglamento (ES) 2017/625 47 straipsnio 1 dalies a–e punktus, arba prie tų kategorijų, kurioms priklausantiems gyvūnams ir prekėms taikoma oficiali kontrolė pasienio kontrolės postuose pagal to reglamento 47 straipsnio 1 dalies f punkte nurodytus aktus ar taisykles, išskyrus Reglamentą (ES) 2018/848. Todėl tikslinga tokiems produktams netaikyti oficialios kontrolės pasienio kontrolės postuose;
            
            
               galiausiai, tos kompetentingos institucijos teigimu, atsižvelgiant į Reglamente (ES) 2017/625 nustatytą sistemą, didelės rizikos ekologiškų produktų oficiali kontrolė pasienio kontrolės postuose turėtų būti vykdoma remiantis aktais, priimtais pagal to reglamento 126 ir 128 straipsnius. Tačiau, kaip paaiškinta deleguotojo reglamento projekto 3 konstatuojamojoje dalyje, rizikos sąvoka, vartojama nustatant gyvūnus ir prekes, kuriems taikoma oficiali kontrolė pasienio kontrolės postuose, Reglamente (ES) 2017/625 apibrėžta nurodant neigiamą poveikį sveikatai, gyvūnų gerovei ir aplinkai. Kita vertus, rizikos sąvoka, vartojama sudarant didelės rizikos produktų sąrašą pagal Reglamentą (ES) 2018/848, yra susijusi su ekologiškų arba perėjimo prie ekologinės gamybos laikotarpio produktų atitiktimi reikalavimams, apibrėžta to reglamento 3 straipsnio 74 punkte, t. y. su neatitiktimi reikalavimams, darančia poveikį ekologiškų arba perėjimo prie ekologinės gamybos laikotarpio produktų charakteristikoms. 
            
            
               3.DELEGUOTOJO AKTO TEISINIAI ASPEKTAI
            
         
         
            
               Teisinis pagrindas – Reglamento (ES) 2017/625 48 straipsnio h punktas ir 77 straipsnio 1 dalies k punktas. Be to, šis reglamentas taip pat grindžiamas 53 straipsnio 1 dalies a ir e punktais ir 51 straipsnio 1 dalies a punktu, nes šio reglamento 5 ir 6 straipsniais iš dalies keičiami atitinkamai Deleguotasis reglamentas (ES) 2019/2123 ir Deleguotasis reglamentas (ES) 2019/2124. Kaip paaiškinta pirmiau, šiuo pakeitimu užtikrinama, kad deleguotieji reglamentai (ES) 2019/2123 ir (ES) 2019/2124 būtų taikomi augalams, augaliniams produktams ir kitiems objektams, kurie šiuo metu patenka į jų taikymo sritį, įskaitant atvejus, kai tokios prekės yra ekologiški produktai arba perėjimo prie ekologinės gamybos laikotarpio produktai, kuriems pasienio kontrolės postuose taikoma oficiali kontrolė pagal Reglamento (ES) 2018/848 45 straipsnio 5 dalį. Siekiant teisinio tikrumo, tikslinga viename akte nustatyti ekologiškų produktų ir perėjimo prie ekologinės gamybos laikotarpio produktų, kuriems netaikoma oficiali kontrolė pasienio kontrolės postuose, taisykles, reglamentuojančias, kurioje vietoje turėtų būti vykdoma tokių produktų, kuriems taikoma išimtis, oficiali kontrolė, ir taisykles, kuriomis iš dalies keičiami deleguotieji reglamentai (ES) 2019/2123 ir (ES) 2019/2124.
            
            
               KOMISIJOS DELEGUOTASIS REGLAMENTAS (ES) …/...
            
            
               2021 10 21
            
            
               kuriuo Europos Parlamento ir Tarybos reglamentas (ES) 2017/625 papildomas taisyklėmis, reglamentuojančiomis atvejus ir sąlygas, kuriais ekologiškiems produktams ir perėjimo prie ekologinės gamybos laikotarpio produktams netaikoma oficiali kontrolė pasienio kontrolės postuose, ir vietą, kurioje vykdoma tokių produktų oficiali kontrolė, ir kuriuo iš dalies keičiami Komisijos deleguotieji reglamentai (ES) 2019/2123 ir (ES) 2019/2124
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas)
                  6
               , ypač į jo 48 straipsnio h punktą, 51 straipsnio 1 dalies a punktą, 53 straipsnio 1 dalies a ir e punktus ir 77 straipsnio 1 dalies k punktą,
            
            
               kadangi:
            
            
               (1)pagal Europos Parlamento ir Tarybos reglamento (ES) 2018/848
                  7
                45 straipsnio 5 dalį siekiant patikrinti atitiktį produktų, kuriuos ketinama pateikti Sąjungos rinkai kaip ekologiškus produktus arba perėjimo prie ekologinės gamybos laikotarpio produktus, importo į Sąjungą sąlygoms ir priemonėms, oficiali kontrolė valstybėse narėse turi būti atliekama pasienio kontrolės postuose pagal Reglamento (ES) 2017/625 47 straipsnio 1 dalį; 
            
            
               (2)Reglamento (ES) 2017/625 47 straipsnio 1 dalyje nurodytos į Sąjungą iš trečiųjų šalių įvežamos gyvūnų ir prekių, kurių oficialią kontrolę kompetentingos institucijos turi vykdyti pirmojo įvežimo į Sąjungą pasienio kontrolės postuose, kategorijos. Reglamento (ES) 2018/848 45 straipsnio 5 dalyje nurodyti ekologiški produktai ir perėjimo prie ekologinės gamybos laikotarpio produktai priskiriami gyvūnų ir prekių, nurodytų Reglamento (ES) 2017/625 47 straipsnio 1 dalies f punkte, kategorijoms, remiantis ta Reglamento (ES) 2018/848 nuostata. Be to, ekologiški produktai ir perėjimo prie ekologinės gamybos laikotarpio produktai gali būti priskiriami prie Reglamento (ES) 2017/625 47 straipsnio 1 dalies f punkte nurodytų gyvūnų ir prekių kategorijų, taip pat remiantis toje nuostatoje, išskyrus Reglamento (ES) 2018/848 45 straipsnio 5 dalį, nurodytais aktais ar taisyklėmis. Panašiai ekologiški ir perėjimo prie ekologinės gamybos laikotarpio produktai taip pat gali būti priskiriami prie Reglamento (ES) 2017/625 47 straipsnio 1 dalies a–e punktuose nurodytų gyvūnų ir prekių kategorijų, jei jie atitinka susijusius reikalavimus; 
            
            
               (3)remiantis Reglamento (ES) 2017/625 48 straipsnio h punktu, gyvūnams ir prekėms, kurie kelia nedidelę riziką arba nekelia konkrečios rizikos, gali būti netaikoma oficiali kontrolė pasienio kontrolės postuose. Reglamento (ES) 2017/625 3 straipsnio 24 punkte sąvoka „rizika“ apibrėžiama nurodant nepageidaujamą poveikį žmonių, gyvūnų ar augalų sveikatai, gyvūnų gerovei arba aplinkai, bet ne maisto kokybei. Į Sąjungą patenkantys ekologiški produktai ir perėjimo prie ekologinės gamybos laikotarpio produktai gali būti laikomi keliančiais nedidelę riziką arba nekeliančiais konkrečios rizikos žmonių, gyvūnų ar augalų sveikatai, gyvūnų gerovei arba aplinkai, jei jie nepriskiriami prie tų kategorijų, kurioms priklausantiems gyvūnams ir prekėms taikoma oficiali kontrolė pasienio kontrolės postuose pagal Reglamento (ES) 2017/625 47 straipsnio 1 dalies a–e punktus, arba prie tų kategorijų, kurioms priklausantys gyvūnai ir prekės nurodyti Reglamento (ES) 2017/625 47 straipsnio 1 dalies f punkte, kai jų įvežimo į Sąjungą sąlygos ir priemonės buvo nustatytos pagal atitinkamai Reglamento (ES) 2017/625 126 arba 128 straipsnį arba pagal to reglamento 1 straipsnio 2 dalies a–h ir j punktuose nurodytas taisykles, reikalaujančias gyvūnų ir prekių įvežimo į Sąjungą metu patvirtinti jų atitiktį toms sąlygoms ir priemonėms. Todėl tikslinga tokiems produktams netaikyti oficialios kontrolės pasienio kontrolės postuose; 
            
            
               (4)ekologiškų produktų ir perėjimo prie ekologinės gamybos laikotarpio produktų, kuriuos ketinama pateikti Sąjungos rinkai ir kuriems netaikoma oficiali kontrolė pasienio kontrolės postuose pagal šį reglamentą, oficiali kontrolė turėtų būti vykdoma išleidimo į laisvą apyvartą Sąjungoje punkte. Valstybės narės turėtų informuoti Komisiją apie išleidimo į laisvą apyvartą punktus, kuriuose vykdoma tokia kontrolė. Komisija turėtų nuolat atnaujinti Reglamento (ES) 2017/625 133 straipsnio 4 dalyje nurodytoje Prekybos kontrolės ir ekspertizių sistemoje (TRACES) pateikiamą išleidimo į laisvą apyvartą punktų sąrašą; 
            
            
               (5)Komisijos deleguotuoju reglamentu (ES) 2019/2123
                  8
                pasienio kontrolės postuose kompetentingoms institucijoms suteikiama galimybė leisti atlikti Reglamento (ES) 2017/625 47 straipsnio 1 dalies c ir e punktuose nurodytų augalų, augalinių produktų ir kitų objektų siuntų ir negyvūninių maisto produktų ir pašarų siuntų, kurioms taikomos priemonės, numatytos to reglamento 47 straipsnio 1 dalies d, e ir f punktuose nurodytuose aktuose, tapatumo ir fizinius patikrinimus kitame nei pasienio kontrolės postas kontrolės punkte. Panašiai Deleguotuoju reglamentu (ES) 2019/2123 kompetentingoms institucijoms suteikiama galimybė atlikti augalų, augalinių produktų ir kitų objektų, nurodytų Europos Parlamento ir Tarybos reglamento (ES) 2016/2031
                  9
                72 straipsnio 1 dalyje ir 74 straipsnio 1 dalyje, siuntų dokumentų patikrinimus toliau nuo pasienio kontrolės postų esančiose vietose. Tačiau Deleguotasis reglamentas (ES) 2019/2123 netaikomas augalų, augalinių produktų ir kitų objektų, nurodytų Reglamento (ES) 2017/625 47 straipsnio 1 dalies c ir e punktuose, siuntoms, jei tai yra ekologiški produktai arba perėjimo prie ekologinės gamybos laikotarpio produktai, kuriems taikoma oficiali kontrolė pasienio kontrolės postuose pagal Reglamento (ES) 2018/848 45 straipsnio 5 dalį; 
            
            
               (6)siekiant užtikrinti, kad Deleguotasis reglamentas (ES) 2019/2123 būtų taikomas augalų, augalinių produktų ir kitų objektų, nurodytų Reglamento (ES) 2017/625 47 straipsnio 1 dalies c ir e punktuose, siuntoms, jei tai yra ekologiški produktai arba perėjimo prie ekologinės gamybos laikotarpio produktai, kuriems taikoma oficiali kontrolė pasienio kontrolės postuose pagal Reglamento (ES) 2018/848 45 straipsnio 5 dalį, būtina išplėsti jo taikymo sritį. Be to, į Deleguotąjį reglamentą (ES) 2019/2123 turėtų būti įtrauktos nuostatos, apibrėžiančios atvejus ir sąlygas, kuriomis tam tikrų produktų, kuriems pagal Reglamento (ES) 2018/848 45 straipsnio 5 dalį pasienio kontrolės postuose taikoma oficiali kontrolė, siuntų tapatumo ir fiziniai patikrinimai gali būti atliekami kitame nei pasienio kontrolės postas kontrolės punkte; 
            
            
               (7)siekiant sudaryti palankias sąlygas greitai tvarkyti į Sąjungą įvežamus gyvūnus ir prekes, pasienio kontrolės postuose kompetentingoms institucijoms turėtų būti leidžiama, dar negavus laboratorinių analizių ir tyrimų rezultatų, leisti toliau vežti į galutinės paskirties vietą augalų, augalinių produktų ir kitų objektų, nurodytų Reglamento (ES) 2017/625 47 straipsnio 1 dalies c ir e punktuose, siuntas, remiantis Komisijos deleguotojo reglamento (ES) 2019/2124
                  10
                II skyriumi, įskaitant atvejus, kai tokios prekės yra ekologiški produktai arba perėjimo prie ekologinės gamybos laikotarpio produktai, kuriems taikoma oficiali kontrolė pasienio kontrolės postuose pagal Reglamento (ES) 2018/848 45 straipsnio 5 dalį; 
            
            
               (8)todėl deleguotieji reglamentai (ES) 2019/2123 ir (ES) 2019/2124 turėtų būti atitinkamai iš dalies pakeisti;
            
            
               (9)aiškumo ir teisinio tikrumo sumetimais šis reglamentas turėtų būti taikomas nuo Reglamento (ES) 2018/848 taikymo pradžios dienos,
            
            
               PRIĖMĖ ŠĮ REGLAMENTĄ:
            
            
               1 straipsnis
            
         
         
            
               Dalykas
            
            
               Šiuo reglamentu nustatomos taisyklės, reglamentuojančios:
            
            
               a)atvejus ir sąlygas, kuriais į Sąjungą įvežamiems ekologiškiems produktams ir perėjimo prie ekologinės gamybos laikotarpio produktams, kurie kelia nedidelę riziką arba nekelia konkrečios rizikos žmonių, gyvūnų ar augalų sveikatai, gyvūnų gerovei arba aplinkai, pasienio kontrolės postuose netaikoma oficiali kontrolė, vykdoma siekiant patikrinti atitiktį ekologinės gamybos ir ekologiškų produktų ženklinimo taisyklėms; 
            
            
               b)vietą, kurioje turi būti vykdoma a punkte nurodytų produktų, kuriuos ketinama pateikti Sąjungos rinkai, oficiali kontrolė, ir
            
            
               c)deleguotųjų reglamentų (ES) 2019/2123 ir (ES) 2019/2124 pakeitimus.
            
            
               2 straipsnis
            
            
               Terminų apibrėžtys
            
            
               Šiame reglamente vartojamų terminų apibrėžtys:
            
            
               1.ekologiškas produktas – produktas, kaip apibrėžta Reglamento (ES) 2018/848 3 straipsnio 2 punkte;
            
            
               2.perėjimo prie ekologinės gamybos laikotarpio produktas – produktas, kaip apibrėžta Reglamento (ES) 2018/848 3 straipsnio 7 punkte.
            
            
               3 straipsnis
            
            
               Ekologiški produktai ir perėjimo prie ekologinės gamybos laikotarpio produktai, kuriems netaikoma oficiali kontrolė pasienio kontrolės postuose
            
            
               Oficiali kontrolė pirmojo įvežimo į Sąjungą pasienio kontrolės poste netaikoma šiems į Sąjungą įvežamiems ekologiškiems produktams ir perėjimo prie ekologinės gamybos laikotarpio produktams:
            
            
               a)ekologiškiems produktams ir perėjimo prie ekologinės gamybos laikotarpio produktams, išskyrus priklausančius Reglamento (ES) 2017/625 47 straipsnio 1 dalies a–e punktuose nurodytų gyvūnų ir prekių kategorijoms, ir
            
            
               b)ekologiškiems produktams ir perėjimo prie ekologinės gamybos laikotarpio produktams, priklausantiems Reglamento (ES) 2017/625 47 straipsnio 1 dalies f punkte nurodytų gyvūnų ir prekių kategorijai, išskyrus produktus, kurių įvežimo į Sąjungą sąlygos ar priemonės nustatytos atitinkamai pagal Reglamento (ES) 2017/625 126 arba 128 straipsnį priimtais aktais arba kurių įvežimo į Sąjungą sąlygos ar priemonės nustatytos pagal to reglamento 1 straipsnio 2 dalies a–h ir j punktuose nurodytas taisykles.
            
            
               4 straipsnis
            
            
               Ekologiškų produktų ir perėjimo prie ekologinės gamybos laikotarpio produktų, kuriems netaikoma oficiali kontrolė pasienio kontrolės postuose, oficialios kontrolės vykdymo vieta
            
            
               1.3 straipsnyje nurodytų ekologiškų produktų ir perėjimo prie ekologinės gamybos laikotarpio produktų, kuriuos ketinama pateikti Sąjungos rinkai, oficialią kontrolę kompetentingos institucijos atlieka išleidimo į laisvą apyvartą punktuose valstybėje narėje, kurioje siunta išleidžiama į laisvą apyvartą Sąjungoje. 
            
            
               2.Valstybės narės informuoja Komisiją apie išleidimo į laisvą apyvartą punktus, kuriuose kompetentingos institucijos vykdo oficialią kontrolę pagal 1 dalį, nurodydamos jų pavadinimą, adresą ir kontaktinius duomenis.
            
            
               Komisija Prekybos kontrolės ir ekspertizių sistemoje (TRACES) nuolat atnaujina šių išleidimo į laisvą apyvartą punktų sąrašą. 
            
         
         
            
               3.
                     Valstybės narės užtikrina, kad 1 dalyje nurodytuose išleidimo į laisvą apyvartą punktuose kompetentingos institucijos turėtų technologijas ir įrangą, būtinas veiksmingam TRACES veikimui.
            
            
               5 straipsnis
            
            
               Deleguotojo reglamento (ES) 2019/2123 pakeitimas
            
            
               Deleguotasis reglamentas (ES) 2019/2123 iš dalies keičiamas taip:
            
            
               1.1 straipsnio 1 dalis iš dalies keičiama taip:
            
            
               a)a punktas iš dalies keičiamas taip:
            
            
               i)įterpiamas šis ia papunktis:
            
            
               „ia)augalų, augalinių produktų ir kitų objektų, kurie nurodyti i papunktyje ir kuriems taikoma oficiali kontrolė pasienio kontrolės postuose pagal Europos Parlamento ir Tarybos reglamento (ES) 2018/848* 45 straipsnio 5 dalį, siuntų;
            
            
               *2018 m. gegužės 30 d. Europos Parlamento ir Tarybos reglamentas (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 (OL L 150, 2018 6 14, p. 1).“;
            
            
               ii)ii papunktis pakeičiamas taip:
            
            
               „ii)negyvūninių maisto produktų ir pašarų, kuriems taikomos priemonės, nustatytos aktais, nurodytais Reglamento (ES) 2017/625 47 straipsnio 1 dalies d, e ir f punktuose, įskaitant tuos, kuriems taikoma oficiali kontrolė pasienio kontrolės postuose pagal Reglamento (ES) 2018/848 45 straipsnio 5 dalį, siuntų;“;
            
            
               b)b punktas pakeičiamas taip:
            
            
               „b)šių siuntų dokumentų patikrinimus, atliekamus toliau nuo pasienio kontrolės postų esančiose vietose:
            
            
               i)augalų, augalinių produktų ir kitų objektų, nurodytų Reglamento (ES) 2016/2031 72 straipsnio 1 dalyje ir 74 straipsnio 1 dalyje; 
            
            
               ii)augalų, augalinių produktų ir kitų objektų, kurie nurodyti i papunktyje ir kuriems taikoma oficiali kontrolė pasienio kontrolės postuose pagal Reglamento (ES) 2018/848 45 straipsnio 5 dalį.“;
            
            
               2.prieš I skyrių įterpiamas šis 1a straipsnis:
            
            
               „1a straipsnis
            
            
               Terminų apibrėžtys
            
            
               Šiame reglamente vartojamų terminų apibrėžtys:
            
            
               1.maisto ir pašarų saugos patikrinimai – oficiali kontrolė, atliekama siekiant patikrinti, ar laikomasi Reglamento (ES) 2017/625 1 straipsnio 2 dalies a ir c punktuose nurodytų taisyklių;
            
         
         
            
               2.fitosanitariniai patikrinimai – oficiali kontrolė, atliekama siekiant patikrinti, ar laikomasi Reglamento (ES) 2017/625 1 straipsnio 2 dalies g punkte nurodytų taisyklių;
            
            
               3.ekologiniai patikrinimai – oficiali kontrolė, nurodyta Komisijos deleguotojo reglamento (ES) 2021/XXX (C(2021)7387)* 6 straipsnio 1 dalyje. 
            
            
               *[data] Komisijos deleguotasis reglamentas (ES) 2021/XXX, kuriuo Europos Parlamento ir Tarybos reglamentas (ES) 2018/848 papildomas į Sąjungą importuoti skirtų ekologiškų ir perėjimo prie ekologinės gamybos laikotarpio produktų siuntų oficialiosios kontrolės ir patikrinimo sertifikato taisyklėmis (OL L xxx, xxx, p. x).“; 
            
            
            
               3.2 straipsnis iš dalies keičiamas taip:
            
            
               a)1 dalies įvadinė frazė pakeičiama taip:
            
            
               „Siekiant patikrinti, ar laikomasi Sąjungos taisyklių, reglamentuojančių maisto saugą, pašarų saugą ir apsaugos nuo augalų kenksmingųjų organizmų priemones, tapatumo ir fiziniai patikrinimai gali būti atliekami kitame nei pasienio kontrolės postas kontrolės punkte, jei taikomos tokios sąlygos:“;
            
            
               b)įterpiama ši 4 dalis:
            
            
               „4.Kompetentingos institucijos BSĮD nurodytame kontrolės punkte, kuris nėra pasienio kontrolės postas, gali atlikti toliau nurodytą oficialią kontrolę, nebent Deleguotojo reglamento (ES) 2021/XXX (C(2021)7387) 5 straipsnyje nurodyto patikrinimo sertifikato 30 langelyje (toliau – patikrinimo sertifikatas) yra pažymėtas kontrolinis langelis „siunta negali būti išleista į laisvą apyvartą“:
            
            
               a)augalų, augalinių produktų ir kitų objektų, kurie nurodyti šio reglamento 1 straipsnio 1 dalies a punkto ia papunktyje, siuntų fitosanitarinius patikrinimus, t. y. tapatumo ir fizinius patikrinimus; 
            
            
               b)negyvūninių maisto produktų ir pašarų, kurie nurodyti šio reglamento 1 straipsnio 1 dalies a punkto ii papunktyje ir kuriems taikoma oficiali kontrolė pasienio kontrolės postuose pagal Reglamento (ES) 2018/848 45 straipsnio 5 dalį, siuntų maisto ir pašarų saugos patikrinimus, t. y. tapatumo ir fizinius patikrinimus.“; 
            
            
               4.įterpiamas šis 2a straipsnis:
            
            
               „2a straipsnis
            
            
               Sąlygos, kuriomis kituose nei pasienio kontrolės postai kontrolės punktuose atliekami tam tikrų produktų, kuriems pagal Reglamento (ES) 2018/848 45 straipsnio 5 dalį pasienio kontrolės postuose taikoma oficiali kontrolė, siuntų ekologiniai patikrinimai, t. y. tapatumo ir fiziniai patikrinimai
            
            
               1.Patikrinimo sertifikate nurodytame kitame nei pasienio kontrolės postas kontrolės punkte kompetentingos institucijos gali atlikti augalų, augalinių produktų ir kitų objektų, kurie nurodyti 1 straipsnio 1 dalies a punkto ia papunktyje, siuntų ir negyvūninių maisto produktų ir pašarų, kurie nurodyti 1 straipsnio 1 dalies a punkto ii papunktyje ir kuriems taikoma oficiali kontrolė pasienio kontrolės postuose pagal Reglamento (ES) 2018/848 45 straipsnio 5 dalį, siuntų ekologinius patikrinimus, t. y. tapatumo ir fizinius patikrinimus, jei laikomasi šių sąlygų:
            
            
               a)kontrolės punktą, kuriame turi būti atliekami ekologiniai patikrinimai, t. y. tapatumo ir fiziniai patikrinimai, patikrinimo sertifikate nurodė už siuntą atsakingas veiklos vykdytojas, pateikdamas išankstinį pranešimą pagal Komisijos įgyvendinimo reglamento (ES) 2021/XXXX (C(2021)8811)* 3 straipsnio 1 dalį, arba pasienio kontrolės posto kompetentinga institucija; 
            
            
               b)pasienio kontrolės posto kompetentingų institucijų atliekamų ekologinių patikrinimų, t. y. dokumentų patikrinimų, rezultatai yra priimtini; 
            
            
               c)pasienio kontrolės posto kompetentingos institucijos patikrinimo sertifikato 26 langelyje užregistravo leidimą perkelti siuntą į kontrolės punktą; 
            
            
               d)pasienio kontrolės posto kompetentingos institucijos BSĮD užregistravo leidimą perkelti siuntą į kontrolės punktą maisto ir pašarų saugos patikrinimams (t. y. tapatumo ir fiziniams patikrinimams) arba atitinkamais atvejais fitosanitariniams patikrinimams (t. y. tapatumo ir fiziniams patikrinimams) atlikti;
            
            
               e)prieš išvežant siuntą iš pasienio kontrolės posto, pasienio kontrolės posto kompetentinga institucija, atsakinga už ekologinius patikrinimus, informuoja kontrolės punkto kompetentingą instituciją, atsakingą už ekologinius patikrinimus, apie siuntos atvežimą į Prekybos kontrolės ir ekspertizių sistemą (TRACES) įkeldama patikrinimo sertifikatą; 
            
         
         
            
               f)veiklos vykdytojas prižiūrint muitinei pervežė siuntą iš pasienio kontrolės posto į kontrolės punktą neiškraudamas prekių vežimo metu;
            
            
               g)veiklos vykdytojas užtikrino, kad prie į kontrolės punktą vežamų augalų, augalinių produktų ir kitų objektų, kurie nurodyti 1 straipsnio 1 dalies a punkto ia papunktyje, siuntų ir negyvūninių maisto produktų ir pašarų, kurie nurodyti 1 straipsnio 1 dalies a punkto ii papunktyje ir kuriems taikoma oficiali kontrolė pasienio kontrolės postuose pagal Reglamento (ES) 2018/848 45 straipsnio 5 dalį, siuntų būtų pridėta patvirtinta patikrinimo sertifikato kopija;
            
            
               h)veiklos vykdytojas muitinės deklaracijoje, kuri pateikta muitinei siuntos perkėlimo į kontrolės punktą tikslais, nurodė patikrinimo sertifikato registracijos numerį ir paliko to sertifikato kopiją muitinės žinioje, kaip nurodyta Reglamento (ES) Nr. 952/2013 163 straipsnyje.
            
            
               2.Reikalavimas prie siuntos pridėti 1 dalies g punkte nurodytą patvirtintą patikrinimo sertifikato kopiją netaikomas, jei tą sertifikatą TRACES sistemoje išdavė trečiosios šalies kontrolės institucija arba kontrolės įstaiga pagal Deleguotąjį reglamentą (ES) 2021/XXX (C(2021)7387) arba į TRACES sistemą įkėlė veiklos vykdytojas, o pasienio kontrolės posto kompetentingos institucijos patikrino, ar jis atitinka originalų patikrinimo sertifikatą.
            
            
               *[Data] Komisijos įgyvendinimo reglamentas (ES) 2021/XXX, kuriuo nustatomos reikalaujamų dokumentų ir pranešimų apie importuoti į Sąjungą skirtus ekologiškus ir perėjimo prie ekologinės gamybos laikotarpio produktus taisyklės (OL L xxx, xxx, p. x).“; 
            
            
               5.3 straipsnis iš dalies keičiamas taip:
            
            
               a)1 dalies įvadinė frazė pakeičiama taip:
            
            
               „Negyvūninių maisto produktų ir pašarų, nurodytų 1 straipsnio 1 dalies a punkto ii papunktyje, siuntų tapatumo ir fizinius patikrinimus kompetentingos institucijos gali atlikti kitame nei pasienio kontrolės postas kontrolės punkte, jei taikomas vienas iš šių reikalavimų:“;
            
            
               b)įterpiamos šios 3 ir 4 dalys: 
            
            
               „3.Kompetentingos institucijos gali atlikti negyvūninių maisto produktų ir pašarų, kurie nurodyti 1 straipsnio 1 dalies a punkto ii papunktyje ir kuriems taikoma oficiali kontrolė pasienio kontrolės postuose pagal Reglamento (ES) 2018/848 45 straipsnio 5 dalį, siuntų tapatumo ir fizinius patikrinimus kitame nei pasienio kontrolės postas kontrolės punkte, jei be vienos iš šio straipsnio 1 dalyje nustatytų sąlygų įvykdytos ir šios:
            
            
               a)už siuntą atsakingas veiklos vykdytojas paprašė ją perkelti į kontrolės punktą tiek maisto ir pašarų saugos patikrinimams (t. y. tapatumo ir fiziniams patikrinimams), tiek ekologiniams patikrinimams (t. y. tapatumo ir fiziniams patikrinimams) atlikti;
            
            
               b)jeigu pasienio kontrolės posto kompetentingos institucijos atrinko siuntą tiek maisto ir pašarų saugos patikrinimams (t. y. tapatumo ir fiziniams patikrinimams), tiek ekologiniams patikrinimams (t. y. tapatumo ir fiziniams patikrinimams) atlikti, tai reiškia, kad tos pasienio kontrolės posto kompetentingos institucijos leido ją perkelti arba, atitinkamais atvejais, priėmė sprendimą dėl tokio perkėlimo visiems šiems patikrinimams atlikti. Šie patikrinimai atliekami tame pačiame kontrolės punkte, kuris turi būti paskirtas pagal siuntoje esančių prekių kategoriją ir būti valstybėje narėje, kurioje siunta turi būti išleista į laisvą apyvartą.
            
            
               4.Kai siuntos perkeliamos į kontrolės punktą pagal 3 dalį, pasienio kontrolės posto kompetentingos institucijos, atsakingos už maisto ir pašarų saugos patikrinimus, užregistruoja perkėlimą BSĮD, o pasienio kontrolės posto kompetentingos institucijos, atsakingos už ekologinius patikrinimus, užregistruoja perkėlimą patikrinimo sertifikate.“; 
            
            
               6.4 straipsnis iš dalies keičiamas taip:
            
            
               a)1 dalis papildoma c punktu:
            
            
               „c)augalų, augalinių produktų ir kitų objektų, kurie nurodyti a ir b punktuose ir kuriems taikoma oficiali kontrolė pasienio kontrolės postuose pagal Reglamento (ES) 2018/848 45 straipsnio 5 dalį.“;
            
            
               b)įterpiamos šios 4 ir 5 dalys:
            
            
               „4.1 dalies c punkte nurodytų augalų, augalinių produktų ir kitų objektų tapatumo ir fizinius patikrinimus kompetentingos institucijos gali atlikti kitame nei pasienio kontrolės postas kontrolės punkte, jeigu, be vienos iš 2 dalyje nustatytų sąlygų, tenkinamos šios sąlygos:
            
            
               a)už siuntą atsakingas veiklos vykdytojas paprašė ją perkelti į kontrolės punktą tiek fitosanitariniams patikrinimams (t. y. tapatumo ir fiziniams patikrinimams), tiek ekologiniams patikrinimams (t. y. tapatumo ir fiziniams patikrinimams) atlikti;
            
            
               b)jeigu pasienio kontrolės posto kompetentingos institucijos atrinko siuntą tiek fitosanitariniams patikrinimams (t. y. tapatumo ir fiziniams patikrinimams), tiek ekologiniams (t. y. tapatumo ir fiziniams patikrinimams) atlikti, tai reiškia, kad tos pasienio kontrolės posto kompetentingos institucijos leido ją perkelti arba, atitinkamais atvejais, priėmė sprendimą dėl tokio perkėlimo visiems šiems patikrinimams atlikti. Šie patikrinimai atliekami tame pačiame kontrolės punkte, kuris turi būti paskirtas pagal siuntoje esančių prekių kategoriją ir būti valstybėje narėje, kurioje siunta turi būti išleista į laisvą apyvartą.
            
         
         
            
               5.Kai siuntos perkeliamos į kontrolės punktą pagal 4 dalį, pasienio kontrolės posto kompetentingos institucijos, atsakingos už fitosanitarinius patikrinimus, užregistruoja perkėlimą BSĮD, o pasienio kontrolės posto kompetentingos institucijos, atsakingos už ekologinius patikrinimus, užregistruoja perkėlimą patikrinimo sertifikate.“; 
            
            
               7.6 straipsnis papildomas šia 6 dalimi:
            
            
               „6.Perkeliant siuntas į kontrolės punktą ekologiniams patikrinimams, t. y. tapatumo ir fiziniams patikrinimams, atlikti, kontrolės punkto kompetentingos institucijos:
            
            
               a)per TRACES sistemą patvirtina siuntos atvežimą pasienio kontrolės posto kompetentingoms institucijoms, atsakingoms už ekologinius patikrinimus;
            
            
               b)patikrinimo sertifikate užregistruoja ekologinių patikrinimų (t. y. tapatumo ir fizinių patikrinimų) rezultatą ir sprendimą dėl siuntos pagal Deleguotojo reglamento (ES) 2021/XXX (C(2021)7387) 6 straipsnio 3 dalį.“;
            
            
               8.7 straipsnio įvadinė frazė pakeičiama taip:
            
            
               „Į Sąjungą įvežamų augalų, augalinių produktų ir kitų objektų, nurodytų 1 straipsnio 1 dalies b punkte, siuntų dokumentų patikrinimus gali atlikti vienos iš toliau nurodytų institucijų:“;
            
            
               9.8 straipsnis iš dalies keičiamas taip:
            
            
               a)1 dalies a punktas papildomas šiuo v punktu:
            
            
               „v)šio reglamento 4 straipsnio 1 dalies c punkte nurodytų augalų, augalinių produktų ir kitų objektų atveju – Deleguotajame reglamente (ES) 2021/XXXX (C(2021)7387) nurodyto patikrinimo sertifikato.“;
            
            
               b)2 dalis pakeičiama taip:
            
            
               „2.Jeigu veiklos vykdytojas turi pervežti augalų, augalinių produktų ir kitų objektų siuntas į kontrolės punktą tapatumo ir fiziniams patikrinimams atlikti, taikomi 2, 2a, 4 ir 5 straipsniai.“.
            
            
               6 straipsnis
            
            
               Deleguotojo reglamento (ES) 2019/2124 pakeitimas
            
            
               Deleguotasis reglamentas (ES) 2019/2124 iš dalies keičiamas taip:
            
            
               1.1 straipsnio 1 dalies a punkte įterpiamas šis papunktis:
            
            
               „iia)augalų, augalinių produktų ir kitų objektų, kurie nurodyti i ir ii papunkčiuose ir kuriems taikoma oficiali kontrolė pasienio kontrolės postuose pagal Europos Parlamento ir Tarybos reglamento (ES) 2018/848* 45 straipsnio 5 dalį.
            
            
               *2018 m. gegužės 30 d. Europos Parlamento ir Tarybos reglamentas (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 (OL L 150, 2018 6 14, p. 1).“;
            
            
               2.6 straipsnio 3 dalies įžanginė frazė pakeičiama taip:
            
            
               „Už siuntą atsakingas veiklos vykdytojas užtikrina, kad augalų, augalinių produktų ir kitų objektų, nurodytų 1 straipsnio 1 dalies a punkto i, ii ir iia papunkčiuose, siuntos pakuotė ar jos transporto priemonė būtų uždaryta arba užplombuota taip, kad jų vežimo į tolesnio vežimo punktą ir saugojimo jame metu:“.
            
         
         
            
               7 straipsnis
            
            
               Įsigaliojimas ir taikymas
            
            
               Šis reglamentas įsigalioja trečią dieną po jo paskelbimo Europos Sąjungos oficialiajame leidinyje. 
            
            
               Jis taikomas nuo 2022 m. sausio 1 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2021 10 21
            
            
               
                     Komisijos vardu
               
               
                     Pirmininkė
                     Ursula VON DER LEYEN
               
               
            
         
         
            
                  
                     (1)
                  
                        2018 m. gegužės 30 d. Europos Parlamento ir Tarybos reglamentas (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 (OL L 150, 2018 6 14, p. 1).
               
               
                  
                     (2)
                  
                        2017 m. kovo 15 d. Europos Parlamento ir Tarybos reglamentas (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (OL L 95, 2017 4 7, p. 1).
               
               
                  
                     (3)
                  
                        2019 m. spalio 10 d. Komisijos deleguotasis reglamentas (ES) 2019/2123 kuriuo Europos Parlamento ir Tarybos reglamentas (ES) 2017/625 papildomas atvejų, kuriais tam tikrų prekių tapatumo ir fiziniai patikrinimai gali būti atliekami kontrolės punktuose, o dokumentų patikrinimai – toliau nuo pasienio kontrolės postų esančiose vietose, ir sąlygų, kuriomis jie gali būti atliekami, taisyklėmis (OL L 321, 2019 12 12, p. 64–72).
               
               
                  
                     (4)
                  
                        2016 m. spalio 26 d. Europos Parlamento ir Tarybos reglamentas (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (OL L 317, 2016 11 23, p. 4).
               
               
                  
                     (5)
                  
                        2019 m. spalio 10 d. Komisijos deleguotasis reglamentas (ES) 2019/2124, kuriuo Europos Parlamento ir Tarybos reglamentas (ES) 2017/625 papildomas taisyklėmis, kuriomis reglamentuojama tranzitu vežamų, perkraunamų ir toliau per Sąjungą vežamų gyvūnų ir prekių siuntų oficialioji kontrolė, iš dalies keičiami Komisijos reglamentai (EB) Nr. 798/2008, (EB) Nr. 1251/2008, (EB) Nr. 119/2009, (ES) Nr. 206/2010, (ES) Nr. 605/2010, (ES) Nr. 142/2011, (ES) Nr. 28/2012, Komisijos įgyvendinimo reglamentas (ES) 2016/759 ir Komisijos sprendimas 2007/777/EB (OL L 321, 2019 12 12, p. 73).
               
               
                  
                     (6)
                  
                        OL L 95, 2017 4 7, p. 1.
               
               
                  
                     (7)
                  
                        2018 m. gegužės 30 d. Europos Parlamento ir Tarybos reglamentas (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 (OL L 150, 2018 6 14, p. 1).
               
               
                  
                     (8)
                  
                        2019 m. spalio 10 d. Komisijos deleguotasis reglamentas (ES) 2019/2123, kuriuo Europos Parlamento ir Tarybos reglamentas (ES) 2017/625 papildomas atvejų, kuriais tam tikrų prekių tapatumo ir fiziniai patikrinimai gali būti atliekami kontrolės punktuose, o dokumentų patikrinimai – toliau nuo pasienio kontrolės postų esančiose vietose, ir sąlygų, kuriomis jie gali būti atliekami, taisyklėmis (OL L 321, 2019 12 12, p. 64). 
               
               
                  
                     (9)
                  
                        2016 m. spalio 26 d. Europos Parlamento ir Tarybos reglamentas (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (OL L 317, 2016 11 23, p. 4).
               
               
                  
                     (10)
                  
                        2019 m. spalio 10 d. Komisijos deleguotasis reglamentas (ES) 2019/2124, kuriuo Europos Parlamento ir Tarybos reglamentas (ES) 2017/625 papildomas taisyklėmis, kuriomis reglamentuojama tranzitu vežamų, perkraunamų ir toliau per Sąjungą vežamų gyvūnų ir prekių siuntų oficialioji kontrolė, iš dalies keičiami Komisijos reglamentai (EB) Nr. 798/2008, (EB) Nr. 1251/2008, (EB) Nr. 119/2009, (ES) Nr. 206/2010, (ES) Nr. 605/2010, (ES) Nr. 142/2011, (ES) Nr. 28/2012, Komisijos įgyvendinimo reglamentas (ES) 2016/759 ir Komisijos sprendimas 2007/777/EB (OL L 321, 2019 12 12, p. 73).